ທ່ານເອກອັກຄະລັດຖະທູດ ດັ້ງຮ່ວາງຢາງ, ຫົວໜ້າຄະນະຜູ້ຕາງໜ້າ ຫວຽດນາມ ປະຈຳ ສະຫະປະຊາຊາດ ໄດ້ເຮັດວຽກກັບທ່ານ Volker Turk, ຮອງເລຂາທິການໃຫຍ່ສະຫະປະຊາຊາດ ຮັບຜິດຊອບດ້ານນະໂຍບາຍ. ທ່ານ Volker Turk ແມ່ນການນຳຄະນະເລຂາຂອງສະຫະປະຊາຊາດ ຮັບຜິດຊອບການຊຸກຍູ້ຫຼາຍບັນຫາສຳຄັນເຊິ່ງທ່ານເລຂາທິການໃຫຍ່ຍົກອອກໃນບົດລາຍງານ “ໂຄງການດຳເນີນງານລວມ” ເຊິ່ງຫຼາຍປະເທດສະມາຊິກຂອງສະຫະປະຊາຊາດມີຄວາມສົນໃຈ ແລະ ໄດ້ນຳມາປຶກສາຫາລືຫວ່າງມໍ່ໆມານີ້.
ທີ່ການພົບປະ, ທ່ານຮອງເລຂາທິການໃຫຍ່ Volker Turk ຢືນຢັນວ່າ ບັນດາຂໍ້ສະເໜີໃນບົດລາຍງານໄດ້ຕິດພັນຢ່າງແໜ້ນແຟ້ນ ແລະ ແທດຈິງ ເພື່ອແນໃສ່ເປົ້າໝາຍໜູນຊ່ວຍການປະຕິບັດບັນດາເປົ້າໝາຍພັດທະນາແບບຍືນຍົງ ແລະ ຫວັງວ່າ ບັນດາປະເທດສະມາຊິກຈະສະໜັບສະໜູນການຜັນຂະຫຍາຍຂໍ້ລິເລີ່ມສຳຄັນນີ້. ທ່ານ Volker Turk, ສະແດງຄວາມເຄົາລົບຕໍ່ການສະໜັບສະໜູນຂອງ ຫວຽດນາມ, ເຊິ່ງແມ່ນຄູ່ຮ່ວມມືສຳຄັນຂອງສະຫະປະຊາຊາດ ແລະ ປາດຖະໜາວ່າ ຫວຽດນາມ ຈະສືບຕໍ່ຮ່ວມເດີນທາງໃນການຜັນຂະຫຍາຍການປະຕິບັດວິວັດທະນາການດັ່ງກ່າວ.
ສ່ວນທ່ານເອກອັກຄະລັດຖະທູດ ດັ້ງຮ່ວາງຢາງ, ຢືນຢັນວ່າ ຫວຽດນາມ ສະໜັບສະໜູນຄວາມມານະພະຍາຍາມດັ່ງກ່າວ ແລະ ປາດຖະໜາຢາກເຂົ້າຮ່ວມເພື່ອປະກອບສ່ວນຜັນຂະຫຍາຍບັນດາຂໍ້ສະເໜີລະອຽດໃຫ້ເລິກເຊິ່ງກວ່າ. ທ່ານເອກອັກຄະລັດຖະທູດເນັ້ນໜັກວ່າ ໃນສະພາບການປະຈຸບັນ, ເພື່ອພ້ອມກັນແກ້ໄຂບັນດາບັນຫາທົ່ວໂລກ, ບັນດາປະເທດຄວນເພີ່ມທະວີຊຸກຍູ້ລັດທິຫຼາຍຝ່າຍ ແລະ ຫຼາຍຂໍ້ສະເໜີຂອງທ່ານເລຂາທິການໃຫຍ່ໃນບົດລາຍງານອາດສາມາດຊ່ວຍປະຕິບັດແຜນການລວມສຳຄັນຂອງປະຊາຄົມສາກົນ.
vovworld.vn